ลดระดับคอเลสเตอรอลผ่านทางโภชนาการ ลดคอเลสเตอรอลด้วยการเปลี่ยนรูปแบบการดำเนินชีวิต ลดคอเลสเตอรอลด้วยยา
คอเลสเตอรอลเป็นส่วนประกอบสำคัญของการรับประทานอาหารที่สมดุล แต่หากระดับคอเลสเตอรอลสูงเกินไปก็อาจส่งผลเสียต่อสุขภาพของคุณ และทำให้เกิดโรคหัวใจ แต่คอเลสเตอรอลแต่ละชนิดก็ไม่ได้เหมือนกันหมด  ลิโพโปรตีนที่มีความหนาแน่นต่ำ (แอลดีแอล) หรือที่รู้จักกันในนามคอเลสเตอรอลชนิดเลวนั้น มักจะสั่งสมเกาะเป็นคราบในหลอดเลือดหัวใจ ก่อให้เกิดโรคหัวใจได้  ลิโพโปรตีนที่มีความหนาแน่นสูง (เอชดีแอล) หรือที่รู้จักกันในนามคอเลสเตอรอลชนิดดีนั้น ช่วยลดปริมาณของคอเลสเตอรอลชนิดเลวในร่างกาย และอาจช่วยลดความเสี่ยงในการเกิดโรคหัวใจและโรคหลอดเลือดสมองด้วย คอเลสเตอรอลส่วนใหญ่ที่คุณต้องการจะผลิตโดยร่างกายของคุณเอง อย่างไรก็ตาม ผลิตภัณฑ์อาหารจากสัตว์มีคอเลสเตอรอลอยู่ซึ่งจะเพิ่มระดับคอเลสเตอรอลในร่างกายของคุณให้สูงขึ้น  ลดการรับประทานอาหารที่มาจากสัตว์ที่มีคอเลสเตอรอลสูง เช่น เนื้อแดง เป็ด ไก่ หอย ไข่ เนย ชีส และนม นอกจากนี้ คุณควรหลีกเลี่ยงอาหารที่มีไขมันอิ่มตัวหรือไขมันทรานส์ เพราะไขมันเหล่านี้เพิ่มระดับของคอเลสเตอรอลชนิดเลวเช่นกัน  เลือกรับประทานอาหารสด ผักที่เป็นแหล่งของไขมันและโปรตีน และอาหารที่มีกากใยสูง ไขมันเป็นส่วนสำคัญของโภชนาการที่สมดุล แต่คุณต้องรับประทานอย่างพอดี และต้องพิจารณาว่ามีไขมันชนิดใดอยู่ในอาหารของคุณ ไขมันไม่อิ่มตัวเชิงซ้อนและไขมันไม่อิ่มตัวเชิงเดี่ยวถือเป็นไขมันที่ดีต่อสุขภาพหัวใจ ในขณะที่ไขมันอิ่มตัวและไขมันทรานส์ถือว่าไม่ดีต่อสุขภาพ   ไขมันไม่อิ่มตัวเชิงซ้อนและไขมันไม่อิ่มตัวเชิงเดี่ยวช่วยลดระดับคอเลสเตอรอลชนิดเลว ซึ่งเป็นเหตุผลที่คุณควรรับประทานอาหารที่เป็นแหล่งของไขมันที่ดีต่อสุขภาพ เพื่อลดความเสี่ยงในการเกิดโรคหัวใจและโรคหลอดเลือดสมอง  อาหารที่อุดมไปด้วยไขมันที่ดีต่อสุขภาพ ได้แก่ เต้าหู้ ปลา (เช่น แซลมอน แมคเคอเรล และเทราท์แม่น้ำ) อะโวคาโด ถั่วเปลือกแข็ง (เช่น วอลนัท เฮเซลนัท และแมคคาเดเมีย) ถั่วฝัก (เช่น ถั่วแดง ถั่วเหลือง และถั่วขาว) และน้ำมันพืช (เช่น น้ำมันมะกอก น้ำมันดอกคำฝอย และน้ำมันเมล็ดแฟล็กซ์) ไขมันอิ่มตัวและไขมันทรานส์เพิ่มระดับคอเลสเตอรอลชนิดเลว ทำให้เกิดการก่อตัวของคราบไขมันในเส้นเลือด หลีกเลี่ยงอาหารทอดและอาหารที่ผ่านกระบวนการหลายขั้นตอน และต้องแน่ใจว่าคุณจำกัดการรับประทานอาหารที่เต็มไปด้วยไขมันที่ไม่ดีต่อสุขภาพ เช่น ไก่ทอด คุ้กกี้ แครกเกอร์ และผลิตภัณฑ์จากนมไขมันเต็มส่วน  นอกจากนี้ คุณควรจำกัดการบริโภคคอเลสเตอรอลจากอาหารให้น้อยกว่า 300 มิลลิกรัมต่อวัน หากคุณมีคอเลสเตอรอลสูง ปริมาณที่แนะนำคือ น้อยกว่า 200 มิลลิกรัมต่อวัน เนยมีไขมันอิ่มตัวที่สามารถเพิ่มระดับคอเลสเตอรอลชนิดเลวได้ ในทางตรงกันข้าม น้ำมันมะกอกมีสารต้านอนุมูลอิสระที่สามารถลดระดับคอเลสเตอรอลชนิดเลวได้ โดยไม่เปลี่ยนแปลงระดับโคเลสเตอรอลชนิดดีของคุณ องค์การอาหารและยาแนะนำให้รับประทานน้ำมันมะกอกประมาณ 2 ช้อนโต๊ะ หรือ 23 กรัมในแต่ละวัน เพื่อให้ได้รับประโยชน์ต่อสุขภาพหัวใจ งานวิจัยบางชิ้นเสนอว่า ประสิทธิภาพในการลดระดับคอเลสเตอรอลของน้ำมันมะกอกจะยิ่งสูงขึ้น หากคุณเลือกใช้น้ำมันมะกอกชนิดบริสุทธิ์พิเศษ (เอ็กซ์ตรา เวอร์จิ้น) ใยอาหารเป็นส่วนสำคัญของอาหารที่ดีต่อสุขภาพ ซึ่งจะช่วยให้คุณมีสุขภาพหัวใจที่ดี ใยอาหารที่ละลายน้ำได้ช่วยลดคอเลสเตอรอลโดยไปจับกับคอเลสเตอรอลชนิดเลวในขณะที่ยังอยู่ในระบบย่อยอาหาร ทำให้คอเลสเตอรอลชนิดเลวไม่ถูกดูดซึมเข้าไปในกระแสเลือด  ใยอาหารที่ละลายน้ำได้พบได้จากหลายแหล่ง เช่น โอ๊ตมีลไม่ขัดสี ถั่วฝัก ถั่วเปลือกแข็ง และแอปเปิล  ใยอาหารที่ไม่ละลายน้ำก็สำคัญเช่นกัน แม้ว่าใยอาหารชนิดนี้จะไม่ช่วยลดคอเลสเตอรอลเหมือนกับใยอาหารที่ละลายน้ำได้ แต่ก็ช่วยเพิ่มปริมาณอุจจาระและช่วยให้ระบบย่อยอาหารทำงานได้ดีขึ้น แหล่งของใยอาหารที่ไม่ละลายน้ำ ได้แก่ รำข้าวสาลีและธัญพืชไม่ขัดสี คาร์โบไฮเดรตเชิงซ้อนอุดมไปด้วยสารอาหาร เช่น วิตามิน เกลือแร่ และใยอาหาร และยังช่วยลดระดับคอเลสเตอรอลของคุณด้วย ในทางตรงกันข้าม อาหารที่มีน้ำตาลเชิงเดี่ยวสูงมีส่วนเพิ่มระดับคอเลสเตอรอลชนิดเลว  แหล่งของคาร์โบไฮเดรตเชิงซ้อนที่ดี ได้แก่ รำข้าวโอ๊ต พืชตระกูลถั่ว กะหล่ำปลี พาสต้าไม่ขัดสี และข้าวโพด  การศึกษาเมื่อไม่นานมานี้พบว่าการรับประทานน้ำตาลเชิงเดี่ยวปริมาณมากมีผลกับระดับคอเลสเตอรอลและไขมันในเลือดที่ไม่ดีต่อสุขภาพ ดังนั้น คุณควรหลีกเลี่ยงการรับประทานขนบอบที่ใส่น้ำตาลทรายจำนวนมาก น้ำตาลแอลกอฮอล์ และน้ำผึ้ง ปลามีกรดไขมันโอเมก้า 3 ที่ดีต่อสุขภาพหัวใจและไม่เพิ่มระดับคอเลสเตอรอลชนิดเลว แนวทางการรับประทานอาหารแนะนำให้รับประทานปลาอย่างน้อย 2 หน่วยบริโภคต่อสัปดาห์  อาหารที่มีกรดไขมันโอเมก้า 3 ในระดับสูงสุด คือ แมคเคอเรล เทราท์ทะเลสาบ แฮร์ริ่ง ซาร์ดีน ทูน่าอัลบาคอร์ และแซลมอน  เนื้อแดงมีคอเลสเตอรอลชนิดเลวและไขมันอิ่มตัวสูง เวลาซื้อเนื้อ ให้เลือกส่วนที่ไม่ติดมัน (เช่น สะโพกบนและล่าง เนื้อสันนอกส่วนบน และสเต็กเนื้อสันนอกส่วนปลาย) หรือเลือกแหล่งโปรตีนที่มาจากเนื้อสัตว์สีขาว เช่น ไก่งวงหรือไก่ เท่าที่จะสามารถทำได้ เพื่อช่วยควบคุมระดับคอเลสเตอรอลของคุณ อะโวคาโดและถั่วเปลือกแข็งเป็นแหล่งมังสวิรัติที่ดีของไขมันไม่อิ่มตัวเชิงเดี่ยวที่ช่วยลดระดับคอเลสเตอรอลชนิดเลว และยังอุดมไปด้วยสารอาหารที่มีประโยชน์อื่นๆ เช่น โปรตีน วิตามิน และเกลือแร่ อย่างไรก็ตาม อะโวคาโด และโดยเฉพาะถั่วเปลือกแข็ง มีแคลอรี่สูงเมื่อเทียบกับอาหารอื่นๆ ดังนั้น คุณควรรับประทานอาหารเหล่านี้แต่พอควร การได้รับแคลอรี่มากเกินไปอาจทำให้น้ำหนักเกินได้ และการมีน้ำหนักเกินก็ทำให้คุณมีความเสี่ยงในการเป็นโรคหัวใจสูงขึ้น ถั่วหนึ่งกำมือ และ/หรือ อะโวคาโด 1 ผลต่อวันก็เพียงพอแล้ว เวย์โปรตีนมาจากนม และมีหลักฐานชี้ว่า เวย์โปรตีนมีประสิทธิภาพในการลดระดับคอเลสเตอรอลชนิดเลวในกระแสเลือด  เวย์โปรตีนมักผลิตเป็นรสวนิลากับช็อกโกแลต และสามารถผสมลงในเครื่องดื่มปั่น โอ๊ตมีล หรือโยเกิร์ตได้ คำเตือน: โปรตีนปริมาณมากเกินไปอาจไม่ดีสำหรับคุณ ให้ตรวจสอบปริมาณที่คุณรับประทานและจำกัดการบริโภคโปรตีนให้อยู่ที่ 15-25% ของแคลอรี่ที่คุณได้รับทั้งหมดในแต่ละวัน หรือ 0.8-1.2 กรัมต่อน้ำหนักตัว 1 กิโลกรัม ซึ่งเท่ากับประมาณ 53 กรัมสำหรับผู้หญิงที่มีน้ำหนักประมาณ 63 กิโลกรัมที่ไม่ได้ออกกำลังกาย  หากคุณออกกำลังกาย ตั้งครรภ์ หรือกำลังให้นมบุตร การบริโภคโปรตีนของคุณจำต้องสูงขึ้น หากคุณไม่แน่ใจว่าต้องรับประทานมากแค่ไหน ให้ปรึกษาแพทย์ สเตอรอลจากพืชช่วยให้คุณสามารถจัดการกับระดับคอเลสเตอรอลได้ โดยช่วยขัดขวางไม่ให้ร่างกายดูดซึมคอเลสเตอรอล จึงช่วยลดระดับของคอเลสเตอรอลชนิดเลวได้ 6-15% โดยไม่มีผลกระทบต่อคอเลสเตอรอลชนิดดี การรับประทานอาหารที่อุดมไปด้วยสเตอรอลจากพืช อาจเป็นวิธีที่ดีในการลดระดับคอเลสเตอรอลชนิดเลว และทำให้หัวใจแข็งแรงขึ้น health.  สเตอรอลพบได้ตามธรรมชาติในธัญพืชเต็มเมล็ด ผลไม้ พืชตระกูลถั่ว ผัก ถั่วเปลือกแข็ง และเมล็ดพืช นอกจากนี้ สเตอรอลยังถูกเพิ่มลงไปในอาหารหลากหลายชนิด รวมถึงน้ำส้ม โยเกิร์ต และมาร์การีน การวิจัยชี้ให้เห็นว่า การดื่มชาเขียวอาจช่วยลดระดับคอเลสเตอรอลและไตรกลีเซอไรด์ของคุณ ชาเขียวยังช่วยป้องกันไม่ให้ลำไส้ดูดซึมคอเลสเตอรอล จึงช่วยให้ขับถ่ายออกจากร่างกายได้ง่ายขึ้น   นอกจากนี้ ชาเขียวยังมีคุณประโยชน์อื่นๆ ต่อสุขภาพ และเชื่อกันว่าช่วยเสริมสร้างระบบภูมิคุ้มกันและลดการอักเสบด้วย   ให้ดื่มชาเขียวเย็นใส่มะนาว หรือสารให้ความหวานที่ปราศจากน้ำตาลแทนโซดา น้ำผลไม้ และเครื่องดื่มชนิดอื่นๆ งานวิจัยของอังกฤษชิ้นหนึ่งแสดงให้เห็นว่า ผู้ที่รับประทานอาหาร 6 มื้อย่อยต่อวันมีระดับคอเลสเตอรอลต่ำกว่าผู้ที่รับประทานอาหาร 2 มื้อต่อวันเป็นอย่างมาก ทั้งที่จริงๆ แล้ว ผู้ที่รับประทานอาหาร 6 มื้อย่อยบริโภคแคลอรี่และไขมันสูงกว่า แบ่งปริมาณแคลอรี่ประจำวันของคุณออกเป็น 5 หรือ 6 มื้อ การทำเช่นนี้จะช่วยให้คุณรู้สึกอิ่มตลอดวัน และลดความอยากอาหารที่ไม่ดีต่อสุขภาพ การไม่ออกกำลังกายคือปัจจัยความเสี่ยงหลักของโรคหัวใจ การออกกำลังกายเป็นประจำส่งผลโดยตรงต่อระดับคอเลสเตอรอลของคุณ โดยจะช่วยเพิ่มคอเลสเตอรอลชนิดดี และยังมีผลทางอ้อมต่อระดับคอเลสเตอรอลของคุณโดยช่วยให้คุณสามารถควบคุมหรือลดน้ำหนักได้  แนวทางการออกกำลังกายแนะนำว่า ผู้ใหญ่ควรออกกำลังกายแบบแอโรบิก โดยการทำกิจกรรมในระดับปานกลางเป็นเวลาอย่างน้อย 150 นาที และออกกำลังกายเพื่อเสริมสร้างความแข็งแรงของกล้ามเนื้ออีกอย่างน้อย 2 ครั้งต่อสัปดาห์  หากคุณไม่มีเวลาออกกำลังกายเป็นประจำ ให้ลุกจากโต๊ะแล้วเดินเป็นเวลา 5 นาทีทุกชั่วโมง นอกเหนือจากการออกกำลังกายใหม่ๆ คุณยังสามารถเพิ่มกิจกรรมทางร่างกายได้ด้วยการปฏิบัติง่ายๆ ในชีวิตประจำวัน เช่น เดินขึ้นลงบันไดแทนการใช้ลิฟท์ และจอดรถให้ห่างจากประตูมากขึ้น เป็นที่ทราบกันดีว่า การสูบบุหรี่ส่งผลเสียต่อสุขภาพปอดและหัวใจ การเลิกบุหรี่นอกจากจะช่วยลดความเสี่ยงด้านสุขภาพต่างๆ ของคุณแล้ว ยังอาจมีผลต่อระดับคอเลสเตอรอลด้วย โดยจะช่วยเพิ่มคอเลสเตอรอลชนิดดีของคุณ  คุณควรพยายามอยู่ห่างจากควันบุหรี่ของผู้อื่นให้มากที่สุด ขอแรงสนับสนุนเพื่อช่วยให้คุณเลิกบุหรี่ได้ โดยปรึกษากับแพทย์เกี่ยวกับกลุ่มสนับสนุนและการบำบัดรักษาเพื่อเลิกบุหรี่ เช่น แผ่นปิดผิวหนังนิโคติน การดื่มแอลกอฮอล์อย่างพอประมาณอาจช่วยเพิ่มระดับคอเลสเตอรอลชนิดดีของคุณได้ แต่การดื่มแอลกอฮอล์มากเกินไปจะทำให้สูญเสียน้ำ ซึ่งเมื่อเวลาผ่านไป อาจนำไปสู่การเป็นโรคเรื้อรังและการติดแอลกอฮอล์ได้ จำกัดการดื่มแอลกอฮอล์ของคุณอยู่ที่ 1 ดื่มต่อวัน หากคุณน้ำหนักเกิน คุณก็มีแนวโน้มที่จะมีระดับคอเลสเตอรอลชนิดเลวมากกว่าปกติ การควบคุมน้ำหนักของคุณเป็นกุญแจสำคัญในการรักษาระดับคอเลสเตอรอลที่สมดุล คุณสามารถปรับปรุงระดับโคเลสเตอรอลของตัวเองได้โดยการลดน้ำหนักเพียง 5-10% ของน้ำหนักตัว  ประเมินอาหารการกินของคุณและให้แน่ใจว่าคุณไม่ได้รับแคลอรี่มากกว่าที่คุณเผาผลาญในแต่ละวัน นอกจากนี้ คุณควรออกกำลังกายเป็นประจำ เพื่อเผาผลาญแคลอรี่ส่วนเกินและบำรุงหัวใจ ก่อนจะเริ่มออกกำลังกายโปรแกรมใหม่ ให้ปรึกษาแพทย์ก่อนเสมอ หากคุณมีคอเลสเตอรอลสูง และการเปลี่ยนแปลงรูปแบบการใช้ชีวิตไม่เพียงพอที่จะลดระดับคอเลสเตอรอลของคุณได้ แพทย์อาจแนะนำให้คุณรับประทานยา สแตตินช่วยลดคอเลสเตอรอลชนิดเลวและอาจช่วยเพิ่มคอเลสเตอรอลชนิดดีของคุณด้วย cholesterol.  สแตตินถูกวางจำหน่ายภายใต้ชื่อแบรนด์ต่างๆ เช่น โลวาสแตติน (อัลโทเพรฟ เมวาคอร์) โรซูวาสแตติน (เครสเตอร์) อะทอร์วาสแตติน (ลิปิเทอร์) และฟลูวาสแตติน (เลสคอล) ปกติแล้วสแตตินมีผลข้างเคียงเล็กน้อย เช่น ปวดกล้ามเนื้อและวิงเวียน  คุณไม่ควรใช้ยาสแตตินหากกำลังตั้งครรภ์ ยายับยั้งการดูดซึมคอเลสเตอรอลแบบจำเพาะ (เช่น เซเทียหรือเอเซทิไมบ์) เป็นยาที่ค่อนข้างใหม่ ซึ่งออกฤทธิ์โดยการยับยั้งไม่ให้ลำไส้ของคุณดูดซึมคอเลสเตอรอลจากอาหาร ผลข้างเคียงของยายับยั้งการดูดซึมคอเลสเตอรอลแบบจำเพาะ ได้แก่ อาการปวดศีรษะ อ่อนเพลีย และปวดท้อง เรซินทำให้ตับใช้คอเลสเตอรอลในการผลิตน้ำดีเพิ่มขึ้น จึงช่วยลดระดับคอเลสเตอรอลโดยรวมและคอเลสเตอรอลชนิดเลวของคุณ  เรซินได้ถูกวางจำหน่ายภายใต้ชื่อโคเลสติด (โคเลสติโพล) เวลโคล (โคเลสเอเวแลม) และเควสทรัน (โคเลสไทรามีน ซูโครส) โดยทั่วไปแล้ว เรซินมีผลข้างเคียงเล็กน้อย เช่น มีลมในท้อง ท้องอืด วิงเวียน ปวดท้อง และอาการแสบร้อนบริเวณหน้าอกหรือลิ้นปี่ ยาลดไขมันช่วยลดไตรกลีเซอไรด์และคอเลสเตอรอลชนิดเลว โดยยับยั้งไม่ให้ร่างกายดูดซึมมัน ไฟเบรทส์และไนอะซินส์คือยาลดไขมัน 2 ชนิด ผลข้างเคียงของยาลดไขมัน ได้แก่ มีลมในท้อง ปวดท้อง และวิงเวียน ถ้าหากระดับคอเลสเตอรอลดูไม่ตอบสนองต่อการรักษาที่ว่ามาทั้งหมด คุณอาจต้องเข้ารับการตรวจสอบว่าเป็นสภาวะทางพันธุกรรมของการมีคอเลสเตอรอลในเลือดสูง (familial hypercholesterolemia) และอาจเป็นผู้เข้ารับยา PCSK9 inhibitors ซึ่งเป็นยากลุ่มใหม่ในการรักษาโดยเฉพาะ
รู้ว่าคอเลสเตอรอลคืออะไร. ตรวจสอบอาหารของคุณ. รักษาระดับการบริโภคไขมันให้อยู่ระหว่าง 25-35% ของแคลอรี่ที่คุณได้รับในแต่ละวัน. ใช้น้ำมันมะกอกทำอาหารแทนเนย. รับประทานใยอาหารอย่างน้อย 25-30 กรัมต่อวัน. รับประทานคาร์โบไฮเดรตเชิงซ้อน. เลือกปลาแทนเนื้อแดง. รับประทานอะโวคาโดและถั่วเปลือกแข็ง. เพิ่มเวย์โปรตีนในอาหารของคุณ. รับประทานสเตอรอลจากพืช. ดื่มชาเขียว. รับประทานอาหาร 6 มื้อย่อยในแต่ละวัน. ออกกำลังกายเป็นประจำ. เลิกสูบบุหรี่. จำกัดการดื่มแอลกอฮอล์ของคุณ. ลดน้ำหนัก. ปรึกษาแพทย์ว่าคุณควรใช้ยาสแตตินหรือไม่. ใช้ยายับยั้งการดูดซึมคอเลสเตอรอลแบบจำเพาะตามแพทย์สั่ง. ปรึกษาแพทย์เกี่ยวกับเรซิน. ปรึกษาแพทย์เกี่ยวกับยาลดไขมัน. ลองพิจารณา PCSK9 inhibitors.
https://www.wikihow.com/Lower-Your-Cholesterol https://www.wikihow.com/Lower-Your-Cholesterol https://www.wikihow.com/Lower-Your-Cholesterol
Lowering Cholesterol Through Diet Lowering Cholesterol Through Lifestyle Changes Lowering Cholesterol with Medications